251 
medens samtidigt deres Ledstykker blive forlængede (Fig. 18). 
Da de nederste (yderste, ældste) Blade efterhaanden afleddes, 
forsvinder den oprindeligt (i Forhold til Knolden) endestillede, 
nu (i Forhold til den opskydende Stængel) grundstillede Roset 
af skjoldformede Blade hurtigt. Der begynder snart at vise 
sig Blomsterknopper i Hukkene af de øverste Blade, og 
Planten antager nu efterhaanden den Form, hvorunder den i 
Reglen beskrives og afbildes. Den blomsterbærende Stængel 
opnaaer ofte meget anseelige Dimensioner i Forhold til Stør- 
relsen af Knolden, hvorfra den skyder op; jeg har saaledes 
funden Exemplarer, der vare sex Decim, høie og ved Grunden 
næsten ligesaa tykke som Knolden. I Reglen er den blomster- 
bærende Stængel tillige, afseet fra selve de sidestillede Blomster, 
ganske ugrenet; dog finder man undertiden, at der udvikles 
enkelte blomsterbærende Grene fra den nederste Deel af 
Blomsterstanden. 
Hvad nu Plantens Skæbne efter den omtalte første 
Blomstring angaaer, da synes den at kunne være forskjellig. 
Under alle Omstændigheder visner imidlertid efter Frugt- 
modningen hele den overjordiske Stængel med sine Blade ned 
til Knolden, og Planterne faae da det Udseende, som vi 
tidligere have omtalt. 
Selve Knolden kan undertiden vedblive at leve; den ud- 
vikler da i det paafølgende Foraar en eller flere af de Knopper, 
der oprindeligt ere anlagte i Hukken af de grundstillede 
Rosetblade , men indtil da have været skjulte mellem 
den tætte Rodbeklædning. Af Knopperne danner der sig 
først en Bladroset, senere en Blomsterstand; Planten er da 
i Virkeligheden, idet denne Udvikling aarligt gjentager sig, 
perennerende, hvilket den ogsaa almindeligt angives at 
være. Knolden tiltager da bestandigt i Størrelse og vil om- 
sider kunne opnaae ret anseelige Dimensioner. Fig. 19 frem- 
stiller en saadan ældre Knold i naturlig Størrelse. Man vil 
let paa denne gjenkjende de samme Partier som paa de 
yngre Exemplarer: Den hypokotyle Axe (ah) danner endnu 
det nederste Parti af Knolden; den eneste mere væsentlige 
Forandring, som der er foregaaet, er den, at der har dannet 
